ΓΡΑΠΤΗ ΕΡΩΤΗΣΗ E-1761/99

υποβολή: Luis Berenguer Fuster (PSE) προς την Επιτροπή

(11 Οκτωβρίου 1999)

Θέμα: Διεξαγωγή έρευνας στην Ισπανία για τις κρατικές ενισχύσεις στον τομέα της ηλεκτρικής ενέργειας

Η ΓΔ IV άρχισε έρευνα σχετικά με τις κρατικές ενισχύσεις για τις ισπανικές επιχειρήσεις ηλεκτρισμού σ' ό,τι αφορά τονπολογισμό σε 1.300.000 εκατ. πεσέτες των δαπανών μετάβασης στον ανταγωνισμό. Σύμφωνα με ισπανικές ειδησεογραφικές πληροφορίες, η Αντιπρόεδρος, κ. Loyola de Palacio, επιδιώκει να αναλάβει τις αρμοδιότητες για τις κρατικές ενισχύσεις του ενεργειακού τομέα, γεγονός που προκαλεί ανησυχία δεδομένου ότι η κ. Palacioπήρξε μέλος της Κυβέρνησης που ενέκρινε την εν λόγω κρατική ενίσχυση. Θα συνεχίσει η εν λόγω έρευνα για τις κρατικές ενισχύσεις ναπάγεται στην ευθύνη του Επιτρόπου του αρμόδιου για τον Ανταγωνισμό, ή μήπως θα ανατεθεί στην Αντιπρόεδρο την αρμόδια για την ενέργεια;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-1761/99 και P-1889/99

(17 Νοεμβρίου 1999)

Όσον αφορά την εξέλιξη της τιμής της ηλεκτρικής ενέργειας στην Ισπανία, σύμφωνα με τα στοιχεία που διαβίβασε η ισπανική εταιρεία ηλεκτρισμού στην Επιτροπή, η τιμή που πρέπει να καταβάλουν οι ισπανοί καταναλωτές (νοικοκυριά) για την ηλεκτρική ενέργεια μειώθηκε κατά 3,1 % το 1996, κατά 2,9 % το 1997, κατά 4,4 % το 1998 ενώ προβλέπεται ότι το 1999 θα μειωθεί κατά 5,6 %.

Αρμόδιος για το ζήτημα του «κόστους μετάβασης στον ανταγωνισμό» είναι, όσον αφορά την τυχόν χορήγηση κρατικών ενισχύσεων, το μέλος της Επιτροπής που χειρίζεται τα θέματα της πολιτικής ανταγωνισμού.

Είναι ωστόσο σαφές ότι, για την εξέταση ενός τέτοιου ζητήματος, οιπηρεσίες του επιφορτισμένου με τα θέματα ανταγωνισμού Επιτρόπου θα συνεργαστούν στενά με τη Γενική Διεύθυνση της Ενέργειας, η οποίαπάγεται στην αρμοδιότητα της αντιπροέδρου κας de Palacio.

Εξάλλου, κάθε απόφαση σχετική με το ζήτημα αυτό θα λαμβάνεται με βάση την αρχή της συλλογικότητας.

Όσον αφορά τη συμμετοχή της αντιπροέδρου de Palacio σε αυτή τη μελλοντική συλλογική απόφαση της Επιτροπής για τις χορηγηθείσες κρατικές ενισχύσεις στις ισπανικές επιχειρήσεις παραγωγής ηλεκτρικής ενέργειας, εφιστάται η προσοχή του Αξιότιμου Μέλους του Κοινοβουλίου στο περιεχόμενο του άρθρου 213 (πρώην άρθρο 157) δεύτερο εδάφιο της συνθήκης ΕΚ, το οποίο ορίζει ότι «τα μέλη της Επιτροπής ασκούν τα καθήκοντά τους με πλήρη ανεξαρτησία, προς το γενικό συμφέρον της Κοινότητας. Κατά την εκπλήρωση των καθηκόντων τους δεν ζητούν ούτε δέχονταιποδείξεις από καμία κυβέρνηση ή άλλον οργανισμό. Απέχουν από κάθε πράξη ασυμβίβαστη προς το χαρακτήρα των καθηκόντων τους. Κάθε κράτος μέλοςποχρεούται να σέβεται την αρχή αυτή και να μην επιδιώκει να επηρεάζει τα μέλη της Επιτροπής κατά την εκτέλεση του έργου τους».

Πολλά μέλη της Επιτροπής κατείχαν κυβερνητικές θέσεις κατά το παρελθόν. Ωστόσο, το γεγονός ότι κάποιο μέλος της Επιτροπής κατείχε κατά το παρελθόν κυβερνητική θέση δεν πρέπει να παρεμποδίζει το εν λόγω μέλος από το να συμμετέχει στις αποφάσεις της Επιτροπής. Διαφορετικά αυτό θα είχε ως αποτέλεσμα τη μη τήρηση τηςποχρέωσης ανεξαρτησίας που επιβάλλεται στην Επιτροπή. Πράγματι, μετά από το διορισμό της Επιτροπής, τα μέλη ορκίστηκαν ενώπιον του Δικαστηρίου των ΕΚ να τηρούν τιςποχρεώσεις που απορρέουν από τα καθήκοντά τους, ιδίως δε εκείνες που αναφέρθηκαν παραπάνω. Επομένως, η Επιτροπή δεν συμμερίζεται την άποψη του Αξιότιμου Μέλους του Κοινοβουλίου περί μη συμμετοχής της κας de Palacio στη λήψη της εν λόγω απόφασης.